ai4bharat/Pralekha huggingface dataset:
ധനകാര്യ മന്ത്രാലയം
എല്ലാ പ്രധാന വിമാനത്താവളങ്ങളിലും കോവിഡ് -19 വാക്സിനുകളുടെ വേഗത്തിലുള്ള ക്ലിയറന്സിനായി മുന്കൈയെടുക്കുന്നതിനുള്ള ഒരു കോവിഡ് റെസ്പോണ്സ് പ്ലാന്  സി.ബി.ഐ.സി നടപ്പാക്കി.
താപനില സംവേദനക്ഷമയായ വാക്സിനുകളുടെ കാര്യക്ഷമവും വേഗത്തിലുള്ളതുമായ പുറത്തുവിടല് കോവിഡ് -19 മഹാമാരിക്കെതിരായ കൂട്ടായ പോരാട്ടത്തിലെ ഒരു നിര്ണായക ആവശ്യമാണെന്ന് തിരിച്ചറിഞ്ഞുകൊണ്ട് എല്ലാ പ്രധാനപ്പെട്ട വിമാനത്താവളങ്ങളില് നിന്നും വാക്സിനുകളുടെ വേഗത്തിലുള്ള ക്ലിയറന്സിനായി കേന്ദ്ര പരോക്ഷ നികുതി & കസ്റ്റംസ് ബോര്ഡ്  ഒരു കോവിഡ് പ്രതിരോധ പദ്ധതി മുന്കൂട്ടി തന്നെ നടപ്പാക്കി.
ഓരോ എയര് കാര്ഗോ / കൊറിയര് ടെര്മിനലിലും ഒരു കോവിഡ്19 വാക്സിന് റെസ്പോണ്സ് ടീം  സജ്ജീകരിക്കുന്നതിന് സി.ആര്.പി വ്യവസ്ഥ ചെയ്യുന്നു. കോവിഡ് -19 വാക്സിന് ഷിപ്പ്മെന്റുമായി ബന്ധപ്പെട്ട എല്ലാ ക്ലിയറന്സിനും വാക്സിന് വന്നുകഴിഞ്ഞാല് തല്ക്ഷണം അത് എത്തിക്കേണ്ടിടത്ത് എത്തിക്കുന്നതിന് ബന്ധപ്പെട്ട പങ്കാളികളുമായി ഏകോപനം നടത്തുന്നതിനുള്ള ഒറ്റ കേന്ദ്രമായി ഈ സി.വി.ആര്.ടി പ്രവര്ത്തിക്കും.
ഇതിനായി, സി.വി.ആര്.ടി ഒരു എസ്.ഒ.പി   വികസിപ്പിക്കുകയും വാക്സിനുകള് തല്ക്ഷണം പുറത്തിറക്കുന്നതിനുള്ള ആവശ്യകതകളെക്കുറിച്ച് വ്യാപാരികളെ ബോധവല്ക്കരിക്കുകയും ചെയ്യും.
കൂടാതെ, കൊറിയര് വഴി കോവിഡ് 19 വാക്സിനുകള് കൊറിയര് വഴി ഇറക്കുമതി / കയറ്റുമതി ചെയ്യാന്, ഇറക്കുമതിയും കയറ്റുമതിയും  ഭേദഗതി ചട്ടങ്ങള്, 2020 ഉം സി.ബി.ഐ.സി അധികമായി പുറപ്പെടുവിച്ചുകൊണ്ട് സൗകര്യമൊരുക്കിയിട്ടുണ്ട്. നേരത്തെ നിലനിന്ന കൊറിയര് ചട്ടങ്ങള് പ്രകാരം കൊറിയര് വഴി കൊണ്ടുവരാന് കഴിയുന്ന ചരക്കുകളുടെ മൂല്യത്തിന് ചില നിയന്ത്രണങ്ങള് ഉണ്ടായിരുന്നു. അതേസമയം ഭേദഗതി വരുത്തിയ ചട്ടങ്ങള് മൂല്യ പരിധിയില്ലാതെ കൊറിയര് വഴി കോവിഡ് വാക്സിനുകള് ഇറക്കുമതി ചെയ്യാനും കയറ്റുമതി ചെയ്യാനും അനുവദിക്കുന്നു.
വാക്സിനുകളുടെ ചരക്കുനീക്കം ,താപനില നിരീക്ഷണവും ട്രാക്കിംഗ് ഉപകരണങ്ങളും ഉള്ക്കൊള്ളുന്ന പ്രത്യേക കണ്ടെയ്നറുകളിലൂടെയായതിനാല് തിരുവ ഒഴിവാക്കികൊണ്ടുള്ള അവയുടെ പ്രവേശനത്തിന് വേണ്ട താല്ക്കാലിക സംവിധാനവും ഒരുക്കിയിട്ടുണ്ട്.
അതിര്ത്തിയില് തടസ്സമില്ലാത്ത ചലനം ഉറപ്പാക്കാനും ഇക്കാര്യത്തില് ഉണ്ടാകാവുന്ന ഏത് വെല്ലുവിളികളെയും അഭിസംബോധനചെയ്യാനും സി.ബി.ഐ.സി വാക്സിന് ലോജിസ്റ്റിക്സ് സൂക്ഷ്മമായി നിരീക്ഷിക്കും.
കോവിഡ്19 മഹാമാരി ആഗോള വിതരണ ശൃംഖലയുടെ തടസ്സപ്പെടുത്തലിലും സാമ്പത്തിക പ്രവര്ത്തനങ്ങള് മന്ദഗതിയിലാക്കുന്നതിലും മുമ്പൊന്നുമില്ലാത്തതരത്തില് വെല്ലുവിളികള് ഉയര്ത്തിയിട്ടുണ്ട്. ലളിതമായ കസ്റ്റംസ് നടപടിക്രമങ്ങള് അവതരിപ്പിച്ചും, ഇടപെടലുകളുടെ തോത് കുറച്ചും, ഓട്ടോമേഷന്റെ ഉപയോഗം വര്ദ്ധിപ്പിച്ചും, ജീവനക്കാര്ക്ക് ആരോഗ്യ മാനദണ്ഡങ്ങള്  സ്ഥാപിക്കച്ചും പ്രതിസന്ധി നേരിടുന്നതില് സി.ബി.ഐ.സി ചടുലതയോടെ പ്രവര്ത്തിക്കുന്നു.
പ്രധാനമന്ത്രിയുടെ ഓഫീസ്
കാകതിയ രാമപ്പ ക്ഷേത്രം ലോക പൈതൃക സ്ഥലമായി യുനെസ്കോ പ്രഖ്യാപിച്ചതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
കാകതിയ രാമപ്പ ക്ഷേത്രം ലോക പൈതൃക സ്ഥലമായി പ്രഖ്യാപിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തുഷ്ടി പ്രകടിപ്പിച്ചു. ഈ ഗംഭീരമായ ക്ഷേത്ര സമുച്ചയം സന്ദർശിച്ച് അതിന്റെ മഹത്വത്തിന്റെ ആദ്യ അനുഭവം നേടാനും അദ്ദേഹം ജനങ്ങളോട് അഭ്യർത്ഥിച്ചു.
യുനെസ്കോയുടെ ട്വീറ്റിനോട് പ്രതികരിച്ച പ്രധാനമന്ത്രി;
"കൊള്ളാം! എല്ലാവർക്കും, പ്രത്യേകിച്ചും തെലങ്കാനയിലെ ജനങ്ങൾക്ക് അഭിനന്ദനങ്ങൾ.
മഹത്തായ കാകതിയ രാജവംശത്തിലെ മികച്ച കരകൗശലവിദ്യയാണ് രാമപ്പ ക്ഷേത്രം അനുഭവവേദ്യമാക്കുന്നത് . ഈ ഗംഭീരമായ ക്ഷേത്ര സമുച്ചയം സന്ദർശിച്ച് അതിന്റെ മഹത്വത്തിന്റെ ആദ്യ അനുഭവം നേടാൻ ഞാൻ എല്ലാവരോടും അഭ്യർത്ഥിക്കുന്നു. "
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.41 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 189.41 കോടി  കടന്നു. 2,34,30,863 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.94 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 19,137 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,911 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,41,887 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,568 പേർക്കാണ്.
കഴിഞ്ഞ 24 മണിക്കൂറിൽ 4,19,552 പരിശോധനകൾ നടത്തി. 83.86 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.71 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.61 ശതമാനമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി സ്വച്ഛ് ഭാരത് മിഷൻ-അർബൻ 2.0, അമൃത് 2.0 എന്നിവ നാളെ ആരംഭിക്കും
നമ്മുടെ എല്ലാ നഗരങ്ങളെയും 'മാലിന്യരഹിത'വും' ജലസുരക്ഷിതവുമാക്കാനും 'ലക്ഷ്യമിട്ടുള്ള ദൗത്യങ്ങൾ
ഒരു സുപ്രധാന സംരംഭത്തിൽ, പ്രധാനമന്ത്രി ശ്രീ നരേന്ദ്രമോദി ന്യൂഡൽഹിയിലെ ഡോ
അംബേദ്കർ ഇന്റർനാഷണൽ സെന്ററിൽ 2021 ഒക്ടോബർ 1 ന് രാവിലെ 11 മണിക്ക് സ്വച്ഛ് ഭാരത് മിഷൻ-അർബൻ 2.0, പുനരുജ്ജീവനത്തിനും നഗര പരിവർത്തനത്തിനുമുള്ള അടൽ മിഷൻ 2.0 എന്നിവയ്ക്ക് തുടക്കം കുറിക്കും.
നമ്മുടെ എല്ലാ നഗരങ്ങളെയും 'മാലിന്യരഹിത'വും' ജലസുരക്ഷിതവുമാക്കാനുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമായിട്ടാണ് സ്വച്ഛ് ഭാരത് മിഷൻ-അർബൻ 2.0 എന്നിവ രൂപകൽപ്പന ചെയ്തിരിക്കുന്നത് ഈ മുൻനിര ദൗത്യങ്ങൾ ഇന്ത്യയെ അതിവേഗം നഗരവൽക്കരിക്കുന്നതിന്റെ വെല്ലുവിളികളെ ഫലപ്രദമായി അഭിമുഖീകരിക്കുന്നതിനുള്ള ഒരു മുന്നേറ്റത്തെ സൂചിപ്പിക്കുന്നു, കൂടാതെ സുസ്ഥിര വികസന ലക്ഷ്യങ്ങൾ 2030 കൈവരിക്കുന്നതിനും സഹായിക്കും.
കേന്ദ്ര പാർപ്പിട, നഗരകാര്യ മന്ത്രിയും, സഹമന്ത്രിയും സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും നഗരവികസന മന്ത്രിമാരും ചടങ്ങിൽ പങ്കെടുക്കും.
സ്വച്ഛ് ഭാരത് മിഷൻ-അർബൻ 2.0 നെ കുറിച്ച് :
ഈ പദ്ധതി വിഭാവനം ചെയ്യുന്നത് എല്ലാ നഗരങ്ങളെയും 'മാലിന്യരഹിത'മാക്കാനും അമൃത് പദ്ധതിയിൽ ൽ ഉൾപ്പെടുന്ന നഗരങ്ങളൊഴികെ മറ്റെല്ലാ നഗരങ്ങളിലും കറുത്ത ജല പരിപാലനം ഉറപ്പുവരുത്താനും, എല്ലാ നഗര തദ്ദേശ സ്ഥാപനങ്ങളെയും ഓ ഡി എഫ് +ആയും 1 ലക്ഷത്തിൽ താഴെ ജനസംഖ്യയുള്ള ഓ ഡി എഫ് ++ ആയും അതുവഴി നഗരപ്രദേശങ്ങളിൽ സുരക്ഷിതമായ ശുചിത്വത്തിന്റെ കാഴ്ചപ്പാട് കൈവരിക്കുന്നു. ഖരമാലിന്യങ്ങളുടെ ഉറവിടം വേർതിരിക്കുക, എല്ലാത്തരം മുനിസിപ്പൽ ഖരമാലിന്യങ്ങളും ശാസ്ത്രീയമായി സംസ്കരിക്കുക, ഫലപ്രദമായ ഖരമാലിന്യ സംസ്കരണത്തിനായി പൊതു ഇടങ്ങൾ എന്നിവയിൽ മിഷൻ ശ്രദ്ധ കേന്ദ്രീകരിക്കും. എസ്ബിഎം-യു 2.0 യുടെ വിഹിതം ഏകദേശം 1.41 ലക്ഷം കോടി രൂപയാണ്.
അമൃത് 2.0 നെ കുറിച്ച്
ഏകദേശം 4,700 നഗര തദ്ദേശസ്ഥാപനങ്ങളിലെ 2.68 കോടി ടാപ്പ് കണക്ഷനുകളും, 500 അമൃത് നഗരങ്ങളിൽ 100% മലിനജലവും സെപ്റ്റേജും 100% കവറേജ് നൽകിക്കൊണ്ട്, ഏകദേശം 2.64 കോടി മലിനജല/ സെപ്റ്റേജ് കണക്ഷനുകൾ നൽകാൻ അമൃത് 2.0 ലക്ഷ്യമിടുന്നു. നഗരപ്രദേശങ്ങളിലെ 10.5 കോടിയിലധികം ആളുകൾക്ക് പ്രയോജനം ലഭിക്കും. അമൃത് 2.0 സർക്കുലർ സമ്പദ്വ്യവസ്ഥയുടെ തത്വങ്ങൾ സ്വീകരിക്കുകയും ഉപരിതലത്തിന്റെയും ഭൂഗർഭജലങ്ങളുടെയും സംരക്ഷണവും പുനരുജ്ജീവനവും പ്രോത്സാഹിപ്പിക്കുകയും ചെയ്യും. ഏറ്റവും പുതിയ ആഗോള സാങ്കേതികവിദ്യകളും വൈദഗ്ധ്യങ്ങളും പ്രയോജനപ്പെടുത്തുന്നതിനായി ജല മാനേജ്മെന്റിലും ടെക്നോളജി സബ് മിഷനിലും ഡാറ്റ നയിക്കുന്ന ഭരണത്തെ മിഷൻ പ്രോത്സാഹിപ്പിക്കും. വികസനത്തിന്റെ കാര്യത്തിൽ നഗരങ്ങൾക്കിടയിലെ മത്സരം പ്രോത്സാഹിപ്പിക്കുന്നതിനായി ‘പേ ജൽ സർവേക്ഷൻ’ നടത്തും. അമൃത് 2.0 യുടെ ചെലവ് ഏകദേശം 2.87 ലക്ഷം കോടി രൂപയാണ്.
എസ ബി എം- യു , അമൃത് എന്നിവയുടെ ഗുണഫലങ്ങൾ
എസ ബി എം- യു ഉം അമൃതും കഴിഞ്ഞ ഏഴ് വർഷങ്ങളിൽ നഗര ഭൂപ്രകൃതി മെച്ചപ്പെടുത്തുന്നതിന് ഗണ്യമായ സംഭാവന നൽകിയിട്ടുണ്ട്. രണ്ട് മുൻനിര മിഷനുകൾ ജലവിതരണത്തിന്റെയും ശുചിത്വത്തിന്റെയും അടിസ്ഥാന സേവനങ്ങൾ പൗരന്മാർക്ക് എത്തിക്കാനുള്ള ശേഷി വർദ്ധിപ്പിച്ചു. ശുചിത്വം ഇന്ന് ഒരു ജനമുന്നേറ്റമായി മാറിയിരിക്കുന്നു. എല്ലാ നഗര തദ്ദേശ സ്വയംഭരണ സ്ഥാപനങ്ങളും തുറന്ന സ്ഥലങ്ങൾ മലമൂത്ര വിസർജ്ജന വിമുക്തമായി  പ്രഖ്യാപിക്കുകയും 70% ഖരമാലിന്യങ്ങൾ ഇപ്പോൾ ശാസ്ത്രീയമായി സംസ്കരിക്കുകയും ചെയ്യുന്നു. അമൃത് 1.1 കോടി ഗാർഹിക വാട്ടർ ടാപ്പ് കണക്ഷനുകളും 85 ലക്ഷം മലിനജല കണക്ഷനുകളും ഉൾപ്പെട്ട ജലസുരക്ഷ ഉറപ്പാക്കുന്നു, അങ്ങനെ 4 കോടിയിലധികം പേർക്ക് ഇവയുടെ പ്രയോജനം ലഭിക്കുന്നു.
(
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ്, മാർച്ച് മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്
കൊച്ചി: ഫെബ്രുവരി 25 , 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക - സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്. എൻ. എസ്.ഒ. ഇപ്പോൾ നടത്തുന്ന പ്രധാന സർവ്വേകൾ ആനുകാലിക ലേബർ ഫോഴ്സ് സർവ്വേ , അസംഘടിത മേഖലയിൽ കാർഷി കേതര സംഭരങ്ങളുടെ വാർഷിക സർവ്വേ , അർബൻ ഫ്രെയിം സർവ്വേ  എന്നിവയാണ്.
തൊഴിൽ തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി മാർച്ച് മാസത്തിൽ തിരഞ്ഞെടുക്കപ്പെട്ട പഞ്ചായത്ത് വാർഡ് കവലങ്ങാട് വാർഡ് 2, വാളകം വാർഡ് 9,ഇടവനക്കാട് വാർഡ് 10, കിഴക്കമ്പലം വാർഡ് 15 ആണ് . നഗര പ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ ആലങ്ങാട് , കൊച്ചി കോർപറേഷൻ, എളങ്കുന്നപ്പുഴ, കോതമംഗലം, എന്നിവയാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിലെ അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിശേഷതകളെ കുറിച്ചുള്ള വിവര ശേഖരണത്തിനാണ് അസംഘടിത മേഖലയിലെ കാർഷികേതരസംഭരങ്ങളുടെ വാർഷിക സർവ്വേ  നടത്തുന്നത്. തിരഞ്ഞെടുക്കപ്പെട്ട പഞ്ചായത്ത് വാർഡിലെ വ്യാപാര സ്ഥാപനങ്ങൾ, വിദ്യാഭ്യാസ സ്ഥാപനങ്ങൾ, ആശുപത്രികൾ, മത സ്ഥാപനങ്ങൾ എന്നിവ ഉൾപ്പെടെയുള്ള സ്ഥാപനങ്ങളുടെ പ്രവർത്തനങ്ങളും പ്രശ്നങ്ങളും സംബന്ധിച്ചുള്ള വിവര ശേഖരണം നടത്തുന്നു. എറണാകുളം ജില്ലയിൽ ഇതിനായി തിരഞ്ഞെടുക്കപ്പെട്ട ഗ്രാമ പഞ്ചായത്ത് വാർഡുകൾ കറുകുറ്റി വാർഡ് 8,വേങ്ങൂർ വാർഡ് 4 ,തിരുവണിയൂർ വാർഡ് 1, എടവനക്കാട് വാർഡ് 6, ഇലഞ്ഞി വാർഡ് 2എന്നിവയാണ്. നഗര പ്രദേശങ്ങളിൽ ഇതിനായി തിരഞ്ഞെടുക്കപ്പെട്ടിരിക്കുന്നത് കൊച്ചികോർപ്പറേഷൻ,കളമശ്ശേരി എളങ്കുന്നപുഴ , എന്നിവയാണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിൽ കൊച്ചി കോർപറേഷൻ, കുരീക്കാട്,പുത്തൻവേലിക്കര വില്ലേജ് , കാലടി വില്ലേജ് , വെല്ലുർകുന്നം വില്ലേജ് എന്നിവിടങ്ങളിൽ പുരോഗമിക്കുന്നു. സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര-വ്യവസായ സ്ഥാപനങ്ങളും നൽകണമെന്ന് എൻ. എസ്. ഒ അഭ്യർഥിക്കുന്നു.
(Visitor Counter : 8
മന്ത്രിസഭ
ഛത്തീസ്ഗഢിലെ ബീജാപൂര്,ദാന്തേവാഡ, സുഖ്മ ജില്ലകളിലെ ഉള്പ്രദേശങ്ങളില് നിന്ന് റിക്രൂട്ട്മെന്റ് റാലിയിലൂടെ തദ്ദേശീയരായ ആദിവാസി യുവാക്കളെ സി.ആര്.പി.എഫില് കോണ്സ്റ്റബിള്മാരായി റിക്രൂട്ട് ചെയ്യുന്നതിന് കോണ്സ്റ്റബിള് തസ്തികയിലേക്കുള്ള വിദ്യാഭ്യാസ യോഗ്യതയില് ഇളവ് നല്കുന്നതിന് കേന്ദ്ര മന്ത്രിസഭയുടെ അംഗീകാരം.
ദക്ഷിണ ഛത്തീസ്ഗഢിലെ ബിജാപൂര്, ദന്തേവാഡ, സുക്മ എന്നീ മൂന്ന് ജില്ലകളില് നിന്ന് സി.ആര്.പി.എഫില് കോണ്സ്റ്റബിള്മാരായി  400 ഉദ്യോഗാര്ത്ഥികളെ റിക്രൂട്ട് ചെയ്യുന്നതിന് ആവശ്യമായ മിനിമം വിദ്യാഭ്യാസ യോഗ്യത പത്താം ക്ലാസില് നിന്ന് എട്ടാം ക്ലാസാക്കി ഇളവ് ചെയ്യുന്നതിനുള്ള ആഭ്യന്തര മന്ത്രാലയത്തിന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഈ മൂന്ന് ജില്ലകളിലെ ഉള്പ്രദേശങ്ങളില് നടക്കുന്ന റിക്രൂട്ട്മെന്റ് റാലിയുടെ വ്യാപകമായ പ്രചാരണത്തിനായി പ്രാദേശിക പത്രങ്ങളില് പരസ്യം നല്കുകയും മറ്റ് എല്ലാ മാര്ഗ്ഗങ്ങളും സ്വീകരിക്കുന്നതിനും പുറമെ, പുതുതായി റിക്രൂട്ട് ചെയ്യപ്പെട്ട ഈ ട്രെയിനികള്ക്ക് സി.ആര്.പി.എഫ് പ്രൊബേഷന് കാലയളവില് ഔപചാരിക വിദ്യാഭ്യാസവും നല്കും.
ഛത്തീസ്ഗഢിലെ ബിജാപൂര്, ദന്തേവാഡ, സുക്മ എന്നീ മൂന്ന് ജില്ലകളിലെ ഉള്പ്രദേശങ്ങളില് നിന്നുള്ള 400 ആദിവാസി യുവാക്കള്ക്ക് തൊഴിലവസരം ലഭിക്കും. റിക്രൂട്ട്മെന്റിനുള്ള ശാരീരിക മാനദണ്ഡങ്ങളില് ഉചിതമായ ഇളവുകളും ആഭ്യന്തര മന്ത്രാലയം നല്കും.
ക്രമസമാധാന പരിപാലനം, കലാപം നേരിടുക, ആഭ്യന്തര സുരക്ഷ നിലനിര്ത്തല് തുടങ്ങിയ ചുമതലകള്ക്കായി ഉദ്ദേശിച്ചുള്ളതാണ് കേന്ദ്ര സായുധ പോലീസ് സേനകളില് ഒന്നായ സി.ആര്.പി.എഫിന്റെ അടിസ്ഥാന ഉദ്ദേശ്യം. നിലവിലെ സാഹചര്യത്തില്, ഛത്തീസ്ഗഡിലെ താരതമ്യേന പിന്നോക്കം നില്ക്കുന്ന പ്രദേശങ്ങളില് നിന്ന് 400 ഗോത്രവര്ഗ്ഗ യുവാക്കളെയാണ് കോണ്സ്റ്റബിള്മാരായി  റിക്രൂട്ട് ചെയ്യാന് സി.ആര്.പി.എഫ് നിര്ദ്ദേശിച്ചത്. നിര്ദ്ദിഷ്ട മിനിമം വിദ്യാഭ്യാസയോഗ്യതയായ പത്താം ക്ലാസ് വിജയിച്ചശേഷം മാത്രമേ അവരെ സര്വീസില് സ്ഥിരപ്പെടുത്തുകയുള്ളു. അതിനാല് റിക്രൂട്ട് ചെയ്യുന്നവര്ക്ക് ഔപചാരിക വിദ്യാഭ്യാസം നല്കുകയും അവരുടെ പ്രൊബേഷന് കാലയളവില് പഠന സാമഗ്രികള്, പുസ്തകങ്ങള്, പരിശീലന സഹായം എന്നിവ നല്കുന്നതിന് സി.ആര്.പി.എഫ് സാദ്ധ്യമായ എല്ലാ പിന്തുണയും നല്കും. പുതുതായി തെരഞ്ഞെടുക്കപ്പെട്ടവര്ക്ക് നിശ്ചിത വിദ്യാഭ്യാസ യോഗ്യത നേടുന്നതിന് സൗകര്യമൊരുക്കുന്നതിന്, ആവശ്യമെങ്കില്, പ്രൊബേഷന് കാലയളവ് ഉചിതമായി നീട്ടാവുന്നതുമാണ്. പത്താം ക്ലാസ് പരീക്ഷ എഴുതാന് അവരെ സഹായിക്കുന്നതിനായി ഇത്തരത്തില് തെരഞ്ഞെടുക്കപ്പെട്ടവര് കേന്ദ്ര/സംസ്ഥാന ഗവണ്മെന്റുകള് അംഗീകരിച്ച നാഷണല് ഇന്സ്റ്റിറ്റ്യൂട്ട് ഓഫ് ഓപ്പണ് സ്കൂളുകളില് രജിസ്റ്റര് ചെയ്യും.
ഛത്തീസ്ഗഡിലെ ബിജാപൂര്, ദാന്തേവാഡ, നാരായണ്പൂര്, സുഖ്മ എന്നീ നാല് ജില്ലകളില് നിന്നുള്ള പട്ടികവര്ഗ്ഗ ഉദ്യോഗാര്ത്ഥികളെ റിക്രൂട്ട് ചെയ്തുകൊണ്ട് 2016-2017 കാലയളവില് സി.ആര്.പി.എഫ് ഒരു ബസ്തരിയ ബറ്റാലിയന് രൂപീകരിച്ചിരുന്നു. എന്നിരുന്നാലും, ആവശ്യമായ വിദ്യാഭ്യാസ യോഗ്യത, അതായത് പത്താം ക്ലാസ് വിജയിക്കണമെന്നത് , പാലിക്കാത്തതിനാല് ഉള്പ്രദേശങ്ങളില് നിന്നുള്ള സ്വദേശി യുവാക്കള്ക്ക് റിക്രൂട്ട്മെന്റ് പ്രക്രിയയില് മത്സരിക്കാന് കഴിഞ്ഞിരുന്നില്ല.
--ND--
(
കൃഷി മന്ത്രാലയം
കേന്ദ്ര കൃഷി, കര്ഷക ക്ഷേമ മന്ത്രി ശ്രീ നരേന്ദ്രസിങ് തോമര് സഹകാര് മിത്ര പദ്ധതി ഉദ്ഘാടനം ചെയ്തു
പ്രധാനമന്ത്രി നരേന്ദ്രമോദിയുടെ ആത്മനിര്ഭര് ഭാരത് ആഹ്വാന പ്രകാരമുള്ള പദ്ധതികളുടെ ഭാഗമായി കേന്ദ്ര കൃഷി, കര്ഷക ക്ഷേമ മന്ത്രി ശ്രീ നരേന്ദ്ര സിങ് തോമര്, സഹകാര് മിത്ര ഇന്റേണ്ഷിപ്പ് പദ്ധതി ഇന്നലെ ന്യൂഡല്ഹിയില് ഉദ്ഘാടനം ചെയ്തു.
സഹകരണ മേഖലയിലെ സാമ്പത്തിക വികസന സംഘടനയായ നാഷണല് കോപ്പറേറ്റീവ് ഡെവലപ്മെന്റ് കോര്പ്പറേഷന് - NCDC, വിഭവശേഷി വികസനം, യുവാക്കള്ക്ക് ധനസഹായത്തോടുകൂടിയ ഇന്റേണ്ഷിപ്പ്, യുവ സഹകരണ സംരംഭകര്ക്ക് സ്റ്റാര്ട്ട് അപ്പ് പദ്ധതികള്ക്കായി ഉദാരമായ വായ്പാ സൗകര്യം എന്നിവ നല്കുന്നതായി അദ്ദേഹം അറിയിച്ചു.
NCDCയില് പെയ്ഡ് ഇന്റേണായി ജോലി ചെയ്യാന് യുവ പ്രൊഫഷണലുകള്ക്ക് അവസരം നല്കുന്ന സഹകാര് മിത്ര പദ്ധതി അവര്ക്ക് പ്രായോഗിക പരിജ്ഞാനം ലഭിക്കുന്നതിന് അവസരമൊരുക്കുന്നു. ഇതുകൂടാതെ അക്കാദമിക സ്ഥാപനങ്ങളിലെ പ്രൊഫഷണല് വിദ്യാര്ത്ഥികള്ക്ക്, കാര്ഷികോല്പ്പന്ന സംഘടനകള്  പോലുള്ള സഹകരണ സംഘങ്ങളില് ജോലി നോക്കുന്നതിലൂടെ, സംരംഭക ശേഷിയും നേതൃപാടവവും വികസിപ്പിക്കാനും പദ്ധതി സഹായിക്കും.
കൃഷി, അനുബന്ധ മേഖലകള്, ഇന്ഫര്മേഷന് ടെക്നോളജി എന്നീ മേഖലകളിലെ പ്രൊഫഷണല് ബിരുദ വിദ്യാര്ത്ഥികള്ക്ക് ഇന്റേണ്ഷിപ്പ് ചെയ്യാന് യോഗ്യതയുണ്ട്. അഗ്രി ബിസിനസ്, കോര്പ്പറേഷന് തുടങ്ങിയവയില് MBA ബിരുദം ഉള്ളവരും കോഴ്സ് ചെയ്യുന്നവരും പദ്ധതിക്കായി അപേക്ഷിക്കാന് യോഗ്യരാണ്.
നാല് മാസക്കാലയളവിലെ ഇന്റേണ്ഷിപ്പ് സഹകാര് മിത്ര പദ്ധതിക്കായി NCDC, ഫണ്ട് നീക്കിവച്ചിട്ടുണ്ട്. സഹകാര്മിത്ര പദ്ധതിക്കായി NCDC യുടെ വെബ്സൈറ്റില് ഉള്ള ഓണ്ലൈന് ആപ്ലിക്കേഷന് പോര്ട്ടലും കേന്ദ്ര മന്ത്രി തോമര് ഉദ്ഘാടനം ചെയ്തു.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് രോഗമുക്തി നേടിയവരുടെ എണ്ണത്തിൽ ഏറ്റവും ഉയർന്ന പ്രതിദിന വർധന. ആകെ രോഗമുക്തരുടെ എണ്ണം 22 ലക്ഷം കടന്നു.
രാജ്യത്ത് കോവിഡ് പരിശോധനകളുടെ എണ്ണം 10,23, 000 എന്ന ഉയരത്തിലെത്തിയ അതേദിവസം തന്നെ രോഗo ഭേദമായവരുടെ എണ്ണത്തിൽ റെക്കോഡ് വർധന രേഖപ്പെടുത്തി. കഴിഞ്ഞ 24 മണിക്കൂറിൽ 63, 631പേർക്കാണ് കോവിഡ് ഭേദമായത്. രോഗമുക്തി നിരക്ക് 74.69 ശതമാനമായി വർധിച്ചു. കൂടാതെ മരണനിരക്ക് താഴ്ന്ന് 1.87%ആയി.
രാജ്യത്തെ കോവിഡ് രോഗ മുക്തർ, നിലവിൽ ചികിത്സയിൽ ഉള്ളവരുടെ എണ്ണത്തേക്കാൾ ഏകദേശം പതിനഞ്ച് ലക്ഷത്തിലധികം ആണ്. ആകെ രോഗം സ്ഥിരീകരിച്ചവരുടെ 23.43% പേർ മാത്രമാണ് നിലവിൽ ചികിത്സയിലുള്ളത്.
ഊർജിത പരിശോധനയും സമഗ്ര നിരീക്ഷണവും കാര്യക്ഷമമായ ചികിത്സയുമാണ് രോഗമുക്തി നിരക്ക് വർധിപ്പിക്കുന്നത്.നേരിയ രോഗലക്ഷണങ്ങൾ ഉള്ളവരെ ആരോഗ്യ പ്രവർത്തകരുടെ നിർദേശം പാലിച്ച് വീടുകളിൽ തന്നെ ഐസൊലേഷനിൽ നിരീക്ഷിക്കുന്നു. ഗുരുതര രോഗം ഉള്ളവർക്ക് ആശുപത്രികളിൽ പരിചരണം ലഭ്യമാക്കുന്നു.
കോവിഡ് -19 മായി ബന്ധപ്പെട്ട സാങ്കേതിക പ്രശ്നങ്ങൾ, മാർഗ്ഗ നിർദ്ദേശങ്ങൾ, ഉപദേശങ്ങൾ എന്നിവയുടെ ആധികാരികവും പുതിയതുമായ വിവരങ്ങൾക്ക് https://www.mohfw.gov.in/ എന്ന വെബ്സൈറ്റ് സന്ദർശിക്കുക.
കോവിഡ് 19 സംബന്ധിച്ച ഏത് അന്വേഷണത്തിനും ദയവായി കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ ഹെൽപ്പ് ലൈൻ നമ്പർ ആയ +91-11-23978046 വിളിക്കുക. അല്ലെങ്കിൽ ടോൾഫ്രീ നമ്പർ ആയ 1075 ബന്ധപ്പെടുക.
കോവിഡ് സംബന്ധിച്ച സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഹെൽപ് ലൈൻ നമ്പറുകൾ https://www.mohfw.gov.in/pdf/coronvavirushelplinenumber.pdf എന്ന ലിങ്കിൽ ലഭ്യമാണ്.
(
പ്രധാനമന്ത്രിയുടെ ഓഫീസ്
ഹോമൻ ബൊർഗോഹെയ്ന്റെ നിര്യാണത്തിൽ പ്രധാനമന്ത്രി അനുശോചിച്ചു
അസമീസ് സാഹിത്യകാരനും , പത്രപ്രവർത്തകനുമായ ശ്രീ ഹോമൻ ബോർഗോഹെയ്ന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദു ഖം രേഖപ്പെടുത്തി.
അസമീസ് സാഹിത്യത്തിനും പത്രപ്രവർത്തന മേഖലയ്ക്കും നൽകിയ സമഗ്ര സംഭാവനകളുടെ പേരിൽ ശ്രീ ഹോമൻ ബോർഗോഹെയ്ൻ അനുസ്മരിക്കപ്പെടുമെന്ന് ട്വീറ്റിൽ പ്രധാനമന്ത്രി പറഞ്ഞു. അദ്ദേഹത്തിന്റെ കൃതികൾ അസമീസ് ജീവിതത്തിന്റെയും സംസ്കാരത്തിന്റെയും വൈവിധ്യമാർന്ന വശങ്ങളെ പ്രതിഫലിപ്പിച്ചു. അദ്ദേഹത്തിന്റെ ദേഹവിയോകത്തിൽ ദുഖിക്കുന്നു. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി.
ധനകാര്യ മന്ത്രാലയം
ഐക്യരാഷ്ട്ര സഭയുടെ ആഗോള ഡിജിറ്റൽ-സുസ്ഥിര വ്യാപാര സൗഹൃദ സർവേയിലെ ഇന്ത്യൻ സ്കോറിൽ ഗണ്യമായ പുരോഗതി
ന്യൂഡൽഹി, ജൂലൈ 23,2021
ഐക്യരാഷ്ട്ര സഭയുടെ ഇക്കണോമിക് ആൻഡ് സോഷ്യൽ കമ്മീഷൻ ഫോർ ഏഷ്യ പസഫിക്കിന്റെ  ഏറ്റവും പുതിയ ആഗോള ഡിജിറ്റൽ-സുസ്ഥിര വ്യാപാര സൗഹൃദ സർവേയിൽ ഇന്ത്യ 90.32% എന്ന മികച്ച സ്കോർ നേടി. 2019 ലെ 78.49 ശതമാനത്തിൽ നിന്ന് ശ്രദ്ധേയമായ മുന്നേറ്റമാണിതെന്ന് സർവേ പറയുന്നു. സർവേ ഫലം  എന്ന വെബ്സൈറ്റിൽ ലഭ്യമാണ്.
2021 സർവേയിൽ, 143 സമ്പദ്വ്യവസ്ഥകളെ വിലയിരുത്തുമ്പോൾ, 5 പ്രധാന സൂചകങ്ങളിലെയും സ്കോറുകളിൽ ഇന്ത്യ ഗണ്യമായ പുരോഗതി കാണിക്കുന്നു :
1. സുതാര്യത: 2021 ൽ 100% 
2. നടപടിക്രമങ്ങൾ : 2021 ൽ 95.83% 
3. സ്ഥാപന ക്രമീകരണവും സഹകരണവും: 2021 ൽ 88.89% 
4. കടലാസുരഹിത വ്യാപാരം : 2021 ൽ 96.3% 
5. രാജ്യാന്തര കടലാസുരഹിത വ്യാപാരം : 2021 ൽ 66.67% 
ദക്ഷിണ, ദക്ഷിണ പൂർവേഷ്യൻ മേഖല , ഏഷ്യ പസഫിക് മേഖല  എന്നിവയുമായി താരതമ്യം ചെയ്യുമ്പോൾ ഇന്ത്യ ഏറ്റവും മികച്ച പ്രകടനം കാഴ്ചവയ്ക്കുന്ന രാജ്യമാണെന്ന് സർവേ അഭിപ്രായപ്പെടുന്നു. ഇന്ത്യയുടെ മൊത്തത്തിലുള്ള സ്കോർ ഫ്രാൻസ്, യുകെ, കാനഡ, നോർവെ, ഫിൻലാൻഡ് എന്നിവയുൾപ്പെടെ നിരവധി OECD രാജ്യങ്ങളെക്കാൾ മികച്ചതാണെന്നാണ് കണ്ടെത്തൽ. മൊത്തത്തിലുള്ള സ്കോർ യൂറോപ്യൻ യൂണിയന്റെ ശരാശരി സ്കോറിനേക്കാൾ കൂടുതലാണ്. സുതാര്യത സൂചികയിൽ ഇന്ത്യ 100 ശതമാനവും “ വിമൻ ഇൻ ട്രേഡ്"  ഘടകത്തിൽ 66 ശതമാനവും സ്കോർ നേടി.
തുടർച്ചയായ പരിഷ്കാരങ്ങളിലൂടെ 'തുര' കസ്റ്റംസ് കുടക്കീഴിൽ നടപ്പാക്കുന്ന, ബന്ധപ്പെട്ടയാൾ നേരിട്ട് ഹാജരാകേണ്ടാത്ത, കടലാസു രഹിത കസ്റ്റംസ് പരിഷ്കരണങ്ങളിൽ CBIC മുൻനിരയിലാണ്. UNESCAP റാങ്കിംഗ് ഡിജിറ്റൽ-സുസ്ഥിര വ്യാപാര സൗഹൃദ സൗകര്യങ്ങൾ എന്നിവയിൽ ഈ കാര്യങ്ങൾ നേരിട്ട് സ്വാധീനം ചെലുത്തുന്നു.
കൂടാതെ, കോവിഡ് 19 മഹാമാരിയുടെ ഘട്ടത്തിൽ, ഓക്സിജൻ അനുബന്ധ ഉപകരണങ്ങൾ, ജീവൻ രക്ഷാ മരുന്നുകൾ, വാക്സിനുകൾ എന്നിവയുടെ ഇറക്കുമതി ത്വരിതപ്പെടുത്തുന്നതിന് കസ്റ്റംസ് മേഖല എല്ലാ ശ്രമങ്ങളും നടത്തിയിട്ടുണ്ട്. ഇറക്കുമതി വ്യാപാരമേഖല നേരിടുന്ന പ്രശ്നങ്ങൾ വേഗത്തിൽ പരിഹരിക്കാൻ ഒരു പ്രത്യേക 247 ഏകജാലക സംവിധാനം CBIC വെബ്സൈറ്റിൽ ഒരുക്കിയിട്ടുണ്ട്.
സർവേയെക്കുറിച്ച്:
ആഗോള ഡിജിറ്റൽ-സുസ്ഥിര വ്യാപാര സൗഹൃദ സർവേ ഓരോ രണ്ട് വർഷവും കൂടുമ്പോഴാണ് UNESCAP നടത്തുന്നത്. ഡബ്ല്യുടിഒയുടെ ട്രേഡ് ഫെസിലിറ്റേഷൻ കരാറിന്റെ പരിധിയിൽ വരുന്ന 58 വ്യാപാര സൗഹൃദ നടപടികളുടെ വിലയിരുത്തൽ 2021 ലെ സർവേയിൽ ഉൾപ്പെടുന്നു. വ്യാപാര സൗഹൃദ നടപടികൾ ഫലപ്രദമായ സ്വാധീനം ചെലുത്തുന്നുണ്ടോ എന്നതിന് തെളിവായി ആഗോളതലത്തിൽ തന്നെ സർവേ വളരെ ആകാംക്ഷയോടെയാണ് വീക്ഷിക്കപ്പെടുന്നത്. ഇത് രാജ്യങ്ങളെ തമ്മിൽ താരതമ്യം ചെയ്യാൻ സഹായിക്കുന്നു. ഒരു രാജ്യത്തിന് ലഭിക്കുന്ന ഉയർന്ന സ്കോർ വ്യാപാരികളെ നിക്ഷേപ തീരുമാനങ്ങളിൽ സഹായിക്കുന്നു.
IE/SKY
(Visitor Counter : 191
ആരോഗ്യ, കുടുംബക്ഷേമ മന്ത്രാലയം
70 ദിവസത്തിനുശേഷം രാജ്യത്ത് ചികിത്സയിലുള്ളവരുടെ എണ്ണം 9 ലക്ഷത്തില് താഴെയായി
കഴിഞ്ഞ 24 മണിക്കൂറിനുള്ളില് 62,224 പേര്ക്ക് പുതുതായി രോഗം സ്ഥിരീകരിച്ചു
ഒരു മാസത്തിലേറെയായി പ്രതിദിന രോഗമുക്തര് പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 95.8% ആയി വര്ധിച്ചു
പ്രതിദിന രോഗസ്ഥിരീകരണ നിരക്ക് 3.22%, തുടര്ച്ചയായ ഒമ്പതാം ദിവസവും 5 ശതമാനത്തില് താഴെ
പ്രതിദിന കോവിഡ് ബാധിതരുടെ എണ്ണം രാജ്യത്തു കുറഞ്ഞുവരികയാണ്. കഴിഞ്ഞ 24 മണിക്കൂറിനിടെ 62,224 പേര്ക്കാണ് പുതുതായി രോഗം സ്ഥിരീകരിച്ചത്. തുടര്ച്ചയായ ഒമ്പതാം ദിവസവും പുതിയ രോഗബാധിതരുടെ എണ്ണം ഒരു ലക്ഷത്തില് താഴെയാണ്. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരമായ കൂട്ടായ പ്രയത്നത്തിന്റെ ഫലമാണിത്.
ചികിത്സയില് കഴിയുന്നവരുടെ എണ്ണവും പതിവായി കുറയുകയാണ്. രാജ്യത്തു നിലവില് ചികിത്സയിലുള്ളത് 8,65,432 പേരാണ്. 70 ദിവസത്തിനുശേഷം ചികിത്സയിലുള്ളവരുടെ എണ്ണം 9 ലക്ഷത്തില് താഴെയായി.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 47,946-ന്റെ കുറവാണ് രേഖപ്പെടുത്തിയത്. രാജ്യത്തെ ആകെ രോഗബാധിതരുടെ 2.92% മാത്രമാണ് നിലവില് ചികിത്സയിലുള്ളത്.
കൂടുതല് പേര് സുഖം പ്രാപിക്കുന്നതിനാല്, തുടര്ച്ചയായ 34-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 1,07,628 പേരാണ് രോഗമുക്തരായത്. പുതിയ പ്രതിദിന രോഗബാധിതരുടെ എണ്ണം കണക്കിലെടുക്കുമ്പോള് കഴിഞ്ഞ 24 മണിക്കൂറിനിടെ, 45 ആയിരത്തില് കൂടുതലാണ്  രേഖപ്പെടുത്തിയ രോഗമുക്തരുടെ എണ്ണം.
രാജ്യത്തിതുവരെ ആകെ 2,83,88,100 പേരാണ് കോവിഡ്-19 മഹാമാരിയില് നിന്നു സുഖം പ്രാപിച്ചത്. കഴിഞ്ഞ 24 മണിക്കൂറിനിടെ 1,07,628 പേര് രോഗമുക്തരായി. രോഗമുക്തി നിരക്ക് 95.8 ശതമാനമായി വര്ധിച്ചു.
രാജ്യത്ത് പരിശോധനാശേഷി ഗണ്യമായി വര്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് നടത്തിയത് 19,30,987 പരിശോധനകളാണ്. ആകെ 38.33 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
രാജ്യത്തുടനീളം പരിശോധന വര്ധിപ്പിക്കുമ്പോഴും, പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 4.17 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 3.22 ശതമാനവുമാണ്. തുടര്ച്ചയായ 9 ദിവസമായി ഇത് 5 ശതമാനത്തില് താഴെയാണ്.
പ്രതിരോധ കുത്തിവയ്പില് 26 കോടി എന്ന നേട്ടം ഇന്നലെ ഇന്ത്യ മറികടന്നു. ഇന്ന് രാവിലെ 7 വരെയുള്ള താല്ക്കാലിക കണക്കനുസരിച്ച് 36,17,099 സെഷനുകളിലൂടെ ആകെ 26,19,72,014 വാക്സിന് ഡോസുകളാണ് നല്കിയത്. കഴിഞ്ഞ 24 മണിക്കൂറിനിടെ 28,00,458 വാക്സിന് ഡോസുകള് നല്കി.
താഴെപ്പറയുന്നവ ഇതില് ഉള്പ്പെടുന്നു:
ആരോഗ്യപ്രവര്ത്തകര്
ഒന്നാം ഡോസ് 1,00,79,330
രണ്ടാം ഡോസ് 70,00,612
മുന്നണിപ്പോരാളികള്
ഒന്നാം ഡോസ് 1,69,10,170
രണ്ടാം ഡോസ് 89,10,305
18-44 പ്രായപരിധിയിലുള്ളവര്
ഒന്നാം ഡോസ് 4,51,03,965
രണ്ടാം ഡോസ് 9,00,035
45 മുതല് 60 വയസ്സ് വരെയുള്ളവര്
ഒന്നാം ഡോസ് 7,72,98,842
രണ്ടാം ഡോസ് 1,22,00,449
60 വയസ്സിനു മുകളിലുള്ളവര്
ഒന്നാം ഡോസ് 6,32,89,614
രണ്ടാം ഡോസ് 2,02,78,692
ആകെ 26,19,72,014
ധനകാര്യ മന്ത്രാലയം
ഔപചാരികമായി നിര്വചിക്കപ്പെടാത്ത സമൂഹങ്ങളെ കണ്ടെത്തുന്നതിന് നിതി ആയോഗിനു കീഴില് പുതിയ സമിതി രൂപീകരിക്കും
ന്യൂഡല്ഹി, 01 ഫെബ്രുവരി 2019
(ഇപ്പോഴും ഔപചാരികമായി കൃത്യമായി തരംതിരിച്ചിട്ടില്ലാത്ത സമൂഹങ്ങളെ സംബന്ധിച്ച വര്ഗ്ഗീകരണ പ്രവര്ത്തനങ്ങള്ക്ക് നിതി ആയോഗിനു കീഴില് പുതിയ സമിതി രൂപീകരിക്കും. വിജ്ഞാപനം ചെയ്യപ്പെടാത്ത സമുദായങ്ങളുടെ ക്ഷേമ, വികസന പരിപാടികള് നടപ്പാക്കുന്നതിന് സാമൂഹിക നീതി, ശാക്തീകരണ മന്ത്രാലയത്തിനു കീഴില് ഒരു ക്ഷേമ വികസന ബോര്ഡ് രൂപീകരിക്കുമെന്നും 2019-20ലെ ഇടക്കാല ബഡ്ജറ്റ് പാര്ലമെന്റില് അവതരിപ്പിക്കവേ കേന്ദ്ര ധന, കോര്പറേറ്റ് കാര്യ, റെയില്വേ, ഖനി മന്ത്രി ശ്രീ പീയൂഷ് ഗോയല് പറഞ്ഞു. ചെന്നെത്തിപ്പെടാന് ബുദ്ധിമുട്ടുള്ള ഈ സമൂഹങ്ങളുടെ ക്ഷേമത്തിന് പ്രത്യേകമായി രൂപകല്പ്പന ചെയ്തതും നടപ്പാക്കുന്നതുമായ പരിപാടികള് ഈ ബോര്ഡ് ഉറപ്പു വരുത്തും.
രാജ്യത്തെ പാര്ശ്വവല്കൃത ജനവിഭാഗങ്ങളിലേക്ക് എത്താന് ഗവണ്മെന്റ് പ്രതിജ്ഞാബദ്ധമാണെന്ന് ശ്രീ ഗോയല് പറഞ്ഞു. ഇതിന്റെ ഭാഗമായി, വിജ്ഞാപനം ചെയ്യപ്പെടാത്ത സമുദായങ്ങള്ക്ക് പ്രത്യേക ശ്രദ്ധ നല്കും. ഈ സമൂഹങ്ങളിലേക്ക് എത്തിപ്പെടാന് ബുദ്ധിമുട്ടുള്ളവയും അധികം കാണപ്പെടാത്തവരും ക്രമേണ ഇല്ലാതായിക്കൊണ്ടിരിക്കുന്നവരുമാണ്. ഉപജീവനത്തിനു വേണ്ടി ഒരിടത്തു നിന്നും മറ്റൊരിടത്തേക്ക് ഇവര് സഞ്ചരിച്ച്ുകൊണ്ടിരിക്കുന്നു. ഈ സമൂഹങ്ങളെ കണ്ടെത്തുന്നതിനും വര്ഗ്ഗീകരിക്കുന്നതിനും റെങ്കെ കമ്മീഷനും ഇഡേറ്റ് കമ്മീഷനും എടുത്തു പറയത്തക്ക പ്രവര്ത്തനങ്ങള് നടത്തിയതായും മന്ത്രി പറഞ്ഞു.
PSR MRD - 87
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഗ്രാമീണ ഡാക് സേവകുമാരുടെ  രേഖകൾ പരിശോധിക്കുന്നതിനുള്ള അവസാന തീയതി ജൂലൈ 15 വരെ നീട്ടി.
ന്യൂ ഡൽഹി , ജൂലൈ 01, 2022
അസമിലെ വെള്ളപ്പൊക്ക സാഹചര്യം കണക്കിലെടുത്ത് വിവിധ തസ്തികകളിലേക്ക് ഷോർട്ട്ലിസ്റ്റ് ചെയ്ത ഗ്രാമീണ ഡാക് സേവകുമാരുടെ  രേഖകൾ പരിശോധിക്കുന്നതിനുള്ള അവസാന തീയതി 2022 ജൂലൈ 15 വരെ നീട്ടാൻ തപാൽ വകുപ്പ് തീരുമാനിച്ചു."അസാമിലെ വെള്ളപ്പൊക്ക സാഹചര്യം കണക്കിലെടുത്ത് വിവിധ തസ്തികകളിലേക്ക് ഷോർട്ട്ലിസ്റ്റ് ചെയ്ത ഗ്രാമീണ ഡാക് സേവകുമാരുടെ  ഡോക്യുമെന്റ് വെരിഫിക്കേഷന്റെ അവസാന തീയതി ജൂൺ 30 ൽ നിന്നും 2022 ജൂലൈ 15 വരെ നീട്ടിയതായി വകുപ്പ് ഒരു വാർത്താകുറിപ്പിലൂടെ അറിയിച്ചു
IE/SKY